Всъщност, доста хора се чувстват дори комфортно в това положение, тъй като то оправдава техните малки прегрешения и данъчни измами. Затова, ако съдебната система победи и Берлускони бъде изключен от политическия живот, милиони италианци ще приемат това не като потвърждение на върховенството на закона (нещо, което може да направи живота по-справедлив за всички), а просто като една спечелена битка от противниковата страна.